தமிழ்நாடு அரசு இணையத்தளம் - தமிழ் விக்கிபீடியா (Tamil Wikipedia)

# தமிழ்நாடு அரசு இணையத்தளம்

### கட்டற்ற கலைக்களஞ்சியமான விக்கிபீடியாவில் இருந்து.

தமிழ்நாட்டு அரசின் உத்யோகபூர்வ இணையத்தளம் தமிழ்நாடு அரசு இணையத்தளம் ஆகும். இதன் இணைய முகவரி http://www.tn.gov.in/ ஆகும். இது ஆங்கில மொழியில் பல பயனுள்ள தகவல்களை கொண்டு இயங்குகின்றது. இதன் தமிழ் வடிவம் மிகவும் மட்டுப்படுத்தப்பட்ட, தொழில் நுட்ப ரீதியில் பின்தங்கிய ஒரு நிலையில் இருக்கின்றது.

## [தொகு] தமிழ்நாடு அரசு தமிழ்வடிவம்

தமிழ்நாடு அரசின் தமிழ்வடிவ முதல் பக்கத்தில் பின்வரும் முக்கிய பிரிவுகள் உள்ளன:

1. ஆளுனர் (1 பக்கம்)
2. முதல்வர் (1 பக்கம்)
3. தலைமை நீதிபதி (1 பக்கம்)
4. அமைச்சரவை (1 பக்கம்)
5. சேவைகள் (1 பக்கம்; ஆனால் பல பக்களுக்கான சுட்டிகள் உள்ளன, ஆகையால் பிரதான பக்கம்)
6. செயலாளர்கள் (1 பக்கம்)
7. மாவட்ட ஆட்சியர்கள் (1 பக்கம்)

மேலே நோக்குகையில், சேவைகள் பக்கமே தமிழ்நாடு அரச இணைத்தளத்தின் பிரதான பக்கம் எனலாம். அங்கு மிகவும் மட்டுப்படுத்தப்பட்ட தகவல்களே கிடைக்கின்றன. ஆங்கிலத்தில் பல தமிழ்நாட்டு திணைக்களங்களுக்கு இணையத்தளங்கள் இருந்தாலும் அவை தமிழில் இல்லை என்பது இங்கு குறிப்பிடத்தக்கது.

தமிழ்நாடு இணைய அரசாட்ச்சியில் முன்னணியில் நிற்பதாக பல அரசியல்வாதிகள் கூறுவது இந்த இணையத்தளத்தில் வெளிப்படவில்லை எனலாம்.

## [தொகு] தமிழ்நாட்டு அரச இணையத்தளங்கள் தமிழில் இல்லையென்ற குறை

பெரும்பாலான தமிழ்நாட்டு அரச இணையத்தளங்கள் ஆங்கிலத்தில் மட்டுமே உண்டு, தமிழில் இல்லை. தமிழ்நாட்டு அரசின் இணையத்தளங்களே தமிழில் இல்லை என்பது ஒரு பெரும் குறையே. இலங்கை, சிங்கப்பூர், மலேசியா, கனடா போன்ற நாடுகளின் அரச திணைக்களங்கள் முக்கிய தகவல்களை அங்கு வசிக்கும் சிறுபான்மையினரான தமிழர்களுக்கு தமிழில் தர முனையும் போது தமிழ்நாட்டு அரச இணையத்தளங்கள் தமிழில் இல்லையென்பது பெரும் குறையே. தொழில்நுட்ப ரீதியில் தமிழில் தகவல்களை தருவதற்கு பெரிய தடைகள் எதுவும் தற்சமயம் இல்லை என்பது இங்கு குறிப்பிடத்தக்கது.

## [தொகு] தேசிய தகவல் மையம்

தமிழ்நாட்டு அரச இணையத்தளம் இந்தியாவின் தேசிய தகவல் மையத்தால் வடிவமைப்பு செய்யப்பட்டு வழங்கப்படுகின்றது. தேசிய தகவல் மையத்தின் பிரிவு ஒன்று தமிழ்நாட்டில் உண்டு, அதன் இணையத்தளம் http://www.tn.nic.in/ ஆகும். தமிழ் நாட்டு திணைத்தளங்கள் தேசிய தகவல் மையம் - தமிழ்நாட்டு பிரிவுக்கு தமிழில் தகவல்களை வழங்குமிடத்து அந்த தகவல்கள் தமிழில் இணையத்தில் வழங்கப்படுமென தெரிய வருகின்றது (உரையாடலில் உள்ள குறிப்புகளை பார்க்க). எனினும் தேசிய தகவல் மையத்தின் தமிழ் நாட்டுப் பிரிவின் இணையத்தளமும் தமிழில் இல்லை என்பது குறிப்பிடத்தக்கது.

## [தொகு] தகவல்கள் நம்பகத்தன்மை அற்றவையா?

"we do not assume any legal liability on the completeness, accuracy or usefulness of the contents provided in this web site." என்று Disclaimer பகுதியில் தெரிவிக்கப்பட்டிருக்கின்றது. அப்படியானால், தகவல்களின் நம்பகத்தன்மை கேள்விக்குரியதே. வெளி தகவல்களுக்கு பொறுப்பு ஏற்காமல் இருப்பதும், சில தகவல்களை விரைவாக இன்றைபடுத்த முடியாமல் இருப்பதும் வழமை ஆனால் ஒட்டுமொத்தமாக தகவல்களுக்கான பொறுப்பை ஏற்காமல் இருப்பது உத்யோகபூர்வ அரச இணையத்தளத்துக்கு பொருந்துமா என்பது கேள்விக்குரியதே.

## [தொகு] வெளி இணைப்புகள்

- http://www.tn.gov.in/tamiltngov/services.htm தமிழ்நாடு அரசு தமிழ் வடிவம் - சேவைகள்
- http://www.tn.gov.in/tamiltngov/policynotes/default.htm கொள்கை விளக்க குறிப்புகள் - 2006-2007

"http://ta.wikipedia.org../../../%E0%AE%A4/%E0%AE%AE/%E0%AE%BF/%E0%AE%A4%E0%AE%AE%E0%AE%BF%E0%AE%B4%E0%AF%8D%E0%AE%A8%E0%AE%BE%E0%AE%9F%E0%AF%81_%E0%AE%85%E0%AE%B0%E0%AE%9A%E0%AF%81_%E0%AE%87%E0%AE%A3%E0%AF%88%E0%AE%AF%E0%AE%A4%E0%AF%8D%E0%AE%A4%E0%AE%B3%E0%AE%AE%E0%AF%8D.html" இலிருந்து மீள்விக்கப்பட்டது

பக்க வகைகள்: தமிழ்நாடு இணைய அரசாட்சி

##### Views

- கட்டுரை
- உரையாடல்
- நடைமுறையிலுள்ள திருத்தம்

##### தேடு